Folketing
2002-05-13

Og til slut: Det citat, som ministeren hentydede til, var ikke mit, jeg havde det fra arbejdsmiljøforsker Svend Lings. Det var faktisk et citat, jeg havde taget fra avisen, hvor han sagde, at hvis man fastholder de her besparelser på Arbejdstilsynet, Produktregisteret osv., så kommer der altså lig på bordet. Det var ikke mine ord. Men ministeren vil ikke forholde sig til det saglige i det, ud over at komme med et rent retorisk indlæg. Men tak for debatten.